དེ་ལྟར་ན་རབ་བྱུང་གཅིག་ནི་ནང་དུ་ལོ་རེས་རེ་ཐེངས་ལྔ་ལ་འཁོར་བ་དང་། དེའི་ལོ་ཚིགས་ནི་ལོ་སྐོར་དང་པོའི་གྲངས་དེ་ནས་བརྩིས་པའི་ལོ་བཅུ་གཉིས་རེའི་མཚམས་ན་ཡོད་པ་རེད། དཔེར་ན། རབ་བྱུང་དང་པོའི་བྱ་ལོ་ལྟ་བུར་མཚོན་ན། ལོ་སྐོར་དང་པོའི་སྐབས་སུ་བྱ་ལོ་ནི་སྤྱི་ལོ1033ཡིན་ལ། དེ་ནས་ལོ་བཅུ་གཉིས་བཅུ་གཉིས་བརྩིས་པའི་མཚམས་ཏེ་སྤྱི་ལོ1045 1057 1069 1081སོགས་ཀྱང་བྱ་ལོ་ཡིན་པ་རེད། དེ་བས་རབ་བྱུང་གི་འབྱུང་བ་མ་ཤེས་པར་ལོ་རེས་གཅིག་པུ་ཤེས་ཀྱང་ལོ་ཚིགས་གཏན་འཁེལ་བྱེད་ཐུབ་པ་མ་རེད། དེ་ཡང་ཡོས་ལོ་ནི་རབ་བྱུང་དང་པོའི་མགོ་ཚུགས་པའི་ལོ་རེས་ཡིན་པས། དེ་དང་པོ་བྱས་ཏེ་གོ་རིམ་བསྒྲིགས་ན་ལོ་རེས་ཀྱི་གོ་རིམ་ནི་གཤམ་ལྟར་ཡིན་པ་རེད།